Cerere de decizie preliminară introdusă de Fővárosi Törvényszék (Ungaria) la 14 septembrie 2023 — AF/Cofidis Magyarországi Fióktelepe
(Cauza C-565/23, Cofidis Magyarországi Fióktelepe)
Limba de procedură: maghiara
Instanța de trimitere
Fővárosi Törvényszék
Părțile din procedura principală
Reclamantă: AF
Pârâtă: Cofidis Magyarországi Fióktelepe
Întrebările preliminare
În cazul în care nulitatea (caracterul abuziv al informațiilor privind riscul legat de cursul de schimb valutar) afectează obiectul principal al contractului, este compatibilă cu Directiva 93/13/CEE o dispoziție legală (articolul 37 alineatul 1 din Legea DH2) care impune consumatorului să formuleze în prealabil, chiar la momentul introducerii acțiunii, o cerere de constatare a validității sau a eficacității contractului, chiar înainte ca instanța să fi examinat dacă este posibilă executarea contractului prin înlăturarea acestei clauze abuzive?1
În cazul în care, în urma examinării, instanța concluzionează că nu este posibilă executarea contractului, este justificat ca aceasta să solicite consumatorului, în cazul nulității totale a contractului, să precizeze dacă solicită restabilirea situației inițiale (C126/17 și C472/20) sau aplicarea normelor privind îmbogățirea fără justă cauză (C520/21) și să prezinte calculul corespunzător prevăzut de dreptul procedural?
____________
1 Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (JO 1993, L 95, p. 29, Ediție specială, 15/vol. 2, p. 273).